Penn - kentañ Aviel Jezuz - Krist , Mab Doue . Hervez ar pezh a oa bet skrivet er brofeded : Setu e kasan va c ' hannad dirak da zremm , da gempenn an hent dirazout ; mouezh an hini a gri el lec ' h distro a lavar : Kempennit hent an Aotrou , plaenit e wenodennoù . Yann a zeuas o badeziñ el lec ' h distro , hag o prezeg badeziant ar geuzidigezh evit pardon ar pec ' hedoù . An holl Judea hag holl dud Jeruzalem a yae d ' e gavout , hag e oant badezet gantañ er stêr Jordan , oc ' h anzav o fec ' hedoù .